**Informatīvais paziņojums par Mazo iepirkumu**

|  |  |
| --- | --- |
| Būvdarbi |  |
| Piegāde | X |
| Pakalpojumi |  |

|  |  |
| --- | --- |
| 1. Pasūtītājs -  | **SIA “Publisko aktīvu pārvaldītājs Possessor”** |
|  |

|  |  |  |  |  |  |  |
| --- | --- | --- | --- | --- | --- | --- |
| **Tālrunis:** |  | 67021358 | **Fakss:** | 67830363 | **E – pasts:**  | info@possessor.gov.lv |

|  |  |
| --- | --- |
| 2. Paredzamā iepirkuma priekšmets -  | **Degvielas un citu autotransporta ekspluatācijas preču un mazgāšanas pakalpojumu iegāde degvielas uzpildes stacijās SIA “Publisko aktīvu pārvaldītājs Possessor” vajadzībām** |
| **(nosaukums)** |

3. Identifikācijas numurs **– POSSESSOR/2021/24**

|  |  |
| --- | --- |
| 4. Paredzamā līgumcena EUR (bez PVN)  | **saskaņā ar Publisko iepirkumu likuma 9.pantu** |
|  |

5. **CPV kodi:** 09100000-0 (Degviela), 50112300-6 (Automobiļu mazgāšana un līdzīgi pakalpojumi)

|  |  |
| --- | --- |
| 6. Kontaktpersonas informācijas saņemšanai par iepirkumu | Ingrīda Purmale 67021319, Ingrida.Purmale@possessor.gov.lv Eva Jonāse 67021336, Eva.Jonase@possessor.gov.lv  |
| (vārds, uzvārds, tālruņa numurs un e-pasta adrese) |

**8. Piedāvājumu iesniegšanas termiņš:** **līdz 2021.gada 12.aprīļa** **plkst.15.00**

**SIA “Publisko aktīvu pārvaldītājs Possessor”**, K.Valdemāra ielā 31, Rīgā, LV-1887.

|  |  |
| --- | --- |
|  8. Publicēšanas datums  |  |
| **29.03.2021.** |
| (diena/mēnesis/gads) |

Pielikumā: Iepirkuma materiāli

Apstiprināts:

SIA “Publisko aktīvu pārvaldītājs Possessor”

iepirkuma komisijas sēdē

2021.gada 29.martā

ar protokolu Nr.18

**Nr.POSSESSOR/2021/24**

**NOLIKUMS PRETENDENTIEM**

**“Degvielas un citu autotransporta ekspluatācijas preču un mazgāšanas pakalpojumu iegāde degvielas uzpildes stacijās SIA “Publisko aktīvu pārvaldītājs Possessor” vajadzībām”**

Iepirkuma identifikācijas Nr.POSSESSOR/2021/24

**1. Iepirkuma priekšmets, procedūra, un identifikācijas numurs:**

1.1. Iepirkuma priekšmets – Degvielas un citu autotransporta ekspluatācijas preču un mazgāšanas pakalpojumu iegāde degvielas uzpildes stacijās SIA “Publisko aktīvu pārvaldītājs Possessor” vajadzībām saskaņā ar Tehnisko specifikāciju.

1.2. Iepirkuma procedūra organizēta saskaņā ar Publisko iepirkumu likuma 9.pantu (turpmāk – Iepirkums).

1.3. Identifikācijas Nr.POSSESSOR/2021/24.

1.4. Iepirkuma nolikums satur vispārīgās prasības, kas attiecas uz to Iepirkuma procedūru, kuras profilā Iepirkuma nolikums ir pievienots. Iepirkuma nolikums satur informācijas daļas (informācija par Pasūtītāju, detalizēta informācija par Iepirkuma priekšmetu, piegādātāju kvalifikācijas prasības, Tehniskās specifikācijas un finanšu piedāvājuma prasības, Iepirkuma līguma projekts, veidlapas u.c. informācija), kas ir pieejamas attiecīgās Iepirkuma procedūras profila datos, Elektronisko iepirkumu sistēmas e-konkursu apakšsistēmā (turpmāk – EIS), publicētie pielikumi ir Iepirkuma nolikuma neatņemamas sastāvdaļas.

1.5. CPV kodi: 09100000-0 (Degviela), 50112300-6 (Automobiļu mazgāšana un līdzīgi pakalpojumi).

1.6. Piedāvājums jāiesniedz par visu Iepirkuma priekšmeta apjomu.

1.7. Piedāvājuma variantus iesniegt nedrīkst.

**2. Pasūtītājs:**

SIA “Publisko aktīvu pārvaldītājs Possessor” (turpmāk – Pasūtītājs)

Vien. reģistrācijas Nr.40003192154

Adrese: K.Valdemāra iela 31, Rīga, LV-1887

Tālrunis: 67021358

Mājas lapas adrese: [www.possessor.gov.lv](http://www.possessor.gov.lv)

Pircēja profils EIS - https://www.eis.gov.lv/EKEIS/Supplier/Organizer/539

**3. Pasūtītāja kontaktpersonas:**

Visi jautājumi par iepirkuma priekšmetu līdz piedāvājumu iesniegšanas termiņa beigām adresējami Administratīvā departamenta vadītājai Ingrīdai Purmalei, e-pasts: Ingrida.Purmale@possessor.gov.lv, tālr.: 67021319 un Administratīvā departamenta iepirkuma speciālistei Evai Jonāsei, e-pasts: Eva.Jonase@possessor.gov.lv, tālr.: 67021336.

**4. Pretendenti:**

4.1. Pretendents: piegādātājs, kurš ir iesniedzis piedāvājumu.

4.2. Piegādātājs: fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumu.

4.3. Ja piedāvājumu iesniedz personu apvienība, piedāvājumā papildus norāda personu, kas konkursā pārstāv attiecīgo personu apvienību, katras personas atbildības sadalījumu un veicamo darbu uzskaitījums, kā arī vienošanos par sadarbību konkrētā iepirkuma līguma izpildei.

4.4. Ja piedāvājumu iesniedz personu apvienība vai personālsabiedrība, Iepirkuma nolikuma 12.punktā minētos atlases dokumentus iesniedz par katru no attiecīgās personu apvienības vai personālsabiedrības biedriem.

4.5. Ja piedāvājumu iesniedz personu apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar normatīvajos aktos noteikto kārtību, ir jāiesniedz visu personu apvienības dalībnieku parakstīts saistību raksta (protokola, vienošanās, cita dokumenta) atvasinājums, kas apliecina, ka, ja personu apvienība tiks atzīta par uzvarētāju, apvienība pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

4.6. Ja Pretendents, uz kuru Pasūtītājs pieņēmis lēmumu slēgt Iepirkuma līgumu, ir personu apvienība, tai ir pienākums izveidoties par personālsabiedrību vai noslēgt sabiedrības līgumu.

4.7. Ja piedāvājumu iesniedz personālsabiedrība, tad, lai tā tiktu atzīta par Pretendentu, ir jāiesniedz personālsabiedrības līguma vai cita dokumenta (protokols, vienošanās) atvasinājums, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā.

4.8. Visiem pretendentiem piemēro vienādus noteikumus.

1. **Apakšuzņēmēji:**
	1. Pretendents Iepirkuma līguma izpildē ir tiesīgs piesaistīt apakšuzņēmējus, bet apakšuzņēmējs nav tiesīgs nodot tālāk citiem izpildītājiem savu saistību izpildi.
	2. Pretendents savā piedāvājumā norāda visus apakšuzņēmējus, un katram šādam apakšuzņēmējam izpildei nododamo Iepirkuma līguma daļu.

5.3. Pretendents piedāvājumam pievieno rakstiskus apakšuzņēmēju apliecinājumus par apakšuzņēmēja piedalīšanos Iepirkumā, kā arī apakšuzņēmēja gatavību veikt apakšuzņēmējiem nododamo darbu sarakstā norādītos darbus un/vai nodot Pretendenta rīcībā darbu veikšanai nepieciešamos resursus gadījumā, ja ar Pretendentu tiks noslēgts Iepirkuma līgums.

5.4. Pretendents nav tiesīgs bez saskaņošanas ar Pasūtītāju veikt piedāvājumā norādītā personāla vai apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē.

5.5. Piedāvājumā norādītā personāla vai apakšuzņēmēja nomaiņa notiek tikai Iepirkuma līgumā norādītajā kārtībā un gadījumos, saskaņā ar Publisko iepirkumu likuma 62.pantā noteikto kārtību. Pasūtītājs pārbaudīs apakšuzņēmēja atbilstību Publisko iepirkumu likuma 9.panta astotajā daļā minētajiem izslēgšanas gadījumiem dienā, kad lūgums par apakšuzņēmēja nomaiņu iesniegts Pasūtītājam.

5.6. Ja Pretendents pieaicina apakšuzņēmēju, par katru piesaistīto apakšuzņēmēju, kura sniedzamo pakalpojumu daļa ir 10% (desmit procenti) vai lielāka, ir jāiesniedz 12.punktā minētie atlases dokumenti atbilstoši katra apakšuzņēmēja darbības specifikai un katra apakšuzņēmēja rakstisks apliecinājums par piedalīšanos šajā Iepirkumā, kā arī jānorāda apakšuzņēmējam nododamais darbu apjoms.

5.7. Viena un tā paša apakšuzņēmēja kandidatūra var tikt norādīta vairāku pretendentu piedāvājumos, ciktāl tas nerada šaubas par neatkarīgi sagatavotu piedāvājumu.

**6. Līguma izpildes vieta un izpildes termiņš:**

6.1. Līguma izpildes vieta – Latvijas Republikas teritorija.

6.2. Paredzamais līguma izpildes termiņš – **no 2021.gada 24.aprīļa uz 3 (trīs) gadiem** vai līdz kopējās līgumcenas **41 999.99** **EUR** (četrdesmit viens tūkstotis deviņi simti deviņdesmit deviņi *euro* un 99 centi), neieskaitot pievienotās vērtības nodokli, sasniegšanai, atkarībā no tā, kurš no nosacījumiem iestāsies pirmais.

7. **Iepirkuma nolikuma saņemšana un papildu informācijas sniegšana**

7.1. Iepirkuma dokumentācija (turpmāk – Iepirkuma nolikums) ir brīvi un tieši elektroniski pieejama Pasūtītāja pircēja profilā Elektronisko iepirkumu sistēmas (turpmāk – EIS) e‑konkursu apakšsistēmā vietnē: https://www.eis.gov.lv/EKEIS/Supplier/Organizer/539.

7.2. Ieinteresētais piegādātājs uzņemas atbildību sekot līdzi Komisijas sniegtajai papildu informācijai, kas tiek publicēta Pasūtītāja pircēja profilā.

7.3. Ieinteresētais piegādātājs EIS e-konkursu apakšsistēmā Iepirkuma sadaļā var reģistrēties kā Iepirkuma nolikuma saņēmējs, ja tas ir reģistrēts EIS kā piegādātājs[[1]](#footnote-1).

7.4. Ja Iepirkuma komisija no ieinteresētā piegādātāja saņem rakstisku jautājumu par Iepirkuma norisi, atbildi tā sniedz rakstiskā veidā 3 (trīs) darbdienu laikā no jautājuma saņemšanas dienas, bet ne vēlāk kā 4 (četras) kalendārās dienas pirms piedāvājumu iesniegšanas termiņa beigām, ja jautājums ir saņemts savlaicīgi. Uz ieinteresēto piegādātāju vēlāk uzdotajiem jautājumiem vai papildu informācijas pieprasījumiem Iepirkuma komisija atbildi nesniegs.

**8. Piedāvājuma iesniegšana, datums, laiks un kārtība:**

8.1.Pretendenta piedāvājums jāiesniedz elektroniski līdz **2021.gada 12.aprīļa plkst.15:00**. EIS e-konkursu apakšsistēmā.

**8.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Iepirkuma nolikumam.**

**9. Prasības piedāvājumu noformēšanai:**

9.1. Piedāvājumu jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:

9.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Iepirkuma sadaļā ievietotās veidnes;

9.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas veidnes, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem).

9.2. pieteikuma veidlapa jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.

9.3. Pretendents pieteikuma parakstīšanai izmanto elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. *(sk. EIS sistēmā Iepirkuma sadaļā pievienotās datnes)*. Pieteikumu paraksta Pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu.

9.4. Citus dokumentus Pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.

9.5. Piedāvājumā iekļautajiem dokumentiem jābūt latviešu valodā. Ja kāds oriģināldokuments ir sagatavots svešvalodā, tam pievieno tulkojumu latviešu valodā.

9.6. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā punktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.

9.7. Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju.

9.8. Iesniedzot piedāvājumu, Pretendents pilnībā atzīst visus Iepirkuma nolikumā (t.sk. tā pielikumos un veidnēs, kuras ir ievietotas EIS e-konkursu apakšsistēmas Iepirkuma sadaļā) ietvertos nosacījumus.

9.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

**10. Piedāvājumu atvēršana:**

10.1. Iepirkuma komisija piedāvājumus atver **2021.gada 12.aprīlī plkst.15.00** tūlīt pēc Iepirkuma nolikuma 8.1.punktā noteiktā piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

10.2. Pēc visu piedāvājumu atvēršanas piedāvājumu atvēršanas sanāksme tiek slēgta.

10.3. Piedāvājumu atvēršanas norisi, kā arī visas nosauktās ziņas, Iepirkuma komisijas sekretārs protokolē piedāvājumu atvēršanas sanāksmes protokolā. Piedāvājumu atvēršanas sanāksmes protokols 3 (trīs) darbdienu laikā pēc atvēršanas sanāksmes tiek ievietots EIS [www.eis.gov.lv](http://www.eis.gov.lv) e-konkursu apakšsistēmā Iepirkuma sadaļā.

10.4. Pretendentu atlasi, piedāvājumu atbilstības pārbaudi un piedāvājumu vērtēšanu Iepirkuma komisija veic slēgtā sēdē. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek pieteikumu vai piedāvājumu vērtēšana.

10.5. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 10 (desmit) minūtes pēc piedāvājumu iesniegšanas termiņa beigām Iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

**11.** **Pretendentu atlase:**

* 1. Pretendentu kvalifikācijas prasības un atlases nosacījumi ir obligātai visiem pretendentiem, kas vēlas iegūt tiesības slēgt Iepirkuma līgumu.
	2. Iesniedzot Iepirkuma nolikumā pieprasītos dokumentus, Pretendents apliecina, ka tā kvalifikācija ir pietiekama Iepirkuma līguma izpildei, kā arī tā pieredze ir atbilstoša Iepirkuma nolikuma prasībām.
	3. Ārvalstu pretendenti ir tiesīgi iesniegt no Iepirkuma nolikumā pretendentiem noteiktajiem dokumentiem atšķirīgus dokumentus ar pieprasīto informāciju, ja tos izsniegusi attiecīga ārvalsts institūcija, iestāde vai persona, kas saskaņā ar Pretendenta reģistrācijas valsts normatīvajiem aktiem ir tiesīga to darīt, attiecīgi norādot konkrētās valsts tiesisko pamatojumu. Ja Pretendenta reģistrācijas valsts normatīvie akti neparedz kāda no Iepirkuma nolikumā pretendentiem minētajiem dokumentiem izsniegšanu, Pretendentam jāiesniedz apliecinājums vai paskaidrojums, sniedzot Iepirkuma nolikumā pretendentiem pieprasīto informāciju.

**12. Atlases prasības un iesniedzamie dokumenti:**

|  |  |  |
| --- | --- | --- |
| Nr. | Atlases prasība | Iesniedzamie dokumenti |
| 12.1. | Pretendenta pieteikums dalībai Iepirkumā. | Pretendenta pieteikums dalībai Iepirkumā (Iepirkuma nolikuma 2.pielikums).Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkumā (izņemot gadījumu, ja personu apvienības dalībniekam, saskaņā ar pilnvaru ir tiesības pārstāvēt personu apvienību atsevišķi). |
| 12.2. | Pretendents ir reģistrēts Latvijas Republikā spēkā esošos normatīvajos aktos noteiktajā kārtībā. | Par Latvijas Republikā reģistrēto Pretendentu reģistrāciju informācija tiks iegūta publiski pieejamā datu bāzē. Pretendentam, kas nav reģistrēts Latvijas Republikas Uzņēmumu reģistra Komercreģistra iestādē vai līdzvērtīgas iestādes Eiropas Savienības valstī, jāiesniedz dokuments, kas apliecina, tā normatīvajos aktos noteikto reģistrāciju. Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. |
| 12.3. | Uz Pretendentu neattiecas Publisko iepirkumu likuma 9.panta astotajā daļā minētie gadījumi. | Pretendenta atbilstības izvērtēšanai Iepirkuma komisija iegūst informāciju Latvijas Republikā spēkā esošajos normatīvajos aktos noteiktajā kārtībā, izmantojot tajos noteikto informācijas sistēmu vai citu Iepirkuma komisijai pieejamu informāciju, kas ir attiecināma uz izslēgšanas noteikumu pārbaudi. |
| 12.4. | Pretendentam ir spēkā esoša speciālā atļauja (licence) naftas produktu mazumtirdzniecībai Latvijas Republikas teritorijā, vai arī līdzvērtīgas ārvalstu iestādes izdots dokuments, kas attiecīgi atbilstoši valsts normatīvajiem aktiem apliecina ārvalstu Pretendenta tiesības nodarboties ar degvielas mazumtirdzniecību Latvijas Republikas teritorijā. | Informāciju par Latvijas Republikā izsniegtu licenci naftas produktu mazumtirdzniecībai Pasūtītājs pārbaudīs Valsts ieņēmumu dienesta tīmekļvietnē [*https://www6.vid.gov.lv/AP*](https://www6.vid.gov.lv/AP)*.*Ārvalstu Pretendentam jāiesniedz dokuments (atļauja, licence) atbilstoši tās dalībvalsts normatīvo aktu prasībām, kurā komersants reģistrēts. |
| 12.5. | Pretendenta piedāvātās degvielas kvalitātei jāatbilst Latvijas standartiem, Latvijas Republikas nacionālā standarta statusā adaptētiem Eiropas standartiem un Ministru kabineta 2000.gada 26.septembra noteikumu Nr.332 „Noteikumi par benzīna un dīzeļdegvielas atbilstības novērtēšanu” kvalitātes prasībām. | Degvielas sertifikātu kopijas, kas apliecina Pretendenta pārdodamās degvielas atbilstību. |
| 12.6. | Pretendentam Latvijas Republikas teritorijā (Kurzemē, Vidzemē, Latgalē un Zemgalē) ir vismaz 35 degvielas uzpildes stacijas (turpmāk – DUS), kurās tiek nodrošināta tehniskajā specifikācijā norādīto preču (degviela un autotransporta ekspluatācijas preces) tirdzniecība un no tām vismaz 15 DUS ir pieejami tehniskajā specifikācijā norādītie autotransporta mazgāšanas pakalpojumi. Vienai DUS, kurā tiek nodrošināta degvielas, autotransporta ekspluatācijas preču tirdzniecība un autotransporta mazgāšanas pakalpojumi, jābūt ne tālāk kā 5 km rādiusā no Pasūtītāja ēkas Rīgā, K.Valdemāra ielā 31. | Pretendenta DUS saraksts Latvijas Republikas teritorijā, norādot katras DUS atrašanās vietu un norādot, kura no DUS atrodas 5 km rādiusā no Pasūtītāja ēkas Rīgā, K.Valdemāra ielā 31. |
| 12.7. | Pretendenta Tehniskais piedāvājums jāsagatavo un jāiesniedz saskaņā ar Iepirkuma nolikuma Tehniskās specifikācijas prasībām. | Pretendenta Tehniskais piedāvājums (Iepirkuma nolikuma 4.pielikums). |
| 12.8. | Pretendents garantē degvielas un citu autotransporta ekspluatācijas preču un mazgāšanas pakalpojumu realizāciju ar Pretendenta izsniegtajām kredītkartēm. | Pretendenta apliecinājums, ka Pretendents garantē degvielas un citu autotransporta ekspluatācijas preču un mazgāšanas pakalpojumu realizāciju ar Pretendenta izsniegtajām kredītkartēm. |
| 12.9. | Pretendenta finanšu piedāvājums jāsagatavo un jāiesniedz atbilstoši Iepirkuma nolikumā pretendentiem un Tehniskajā specifikācijā (Iepirkuma nolikuma 1.pielikums) norādītajām prasībām.Finanšu piedāvājumā cenas jānorāda *euro* (EUR) bez pievienotās vērtības nodokļa (PVN), pievienotās vērtības nodokli un līgumcena ar pievienoto vērtības nodokli. Degvielas cena veidojas no vidējās mazumtirdzniecības degvielas cenas Pretendenta DUS par 2021.gada iepriekšējo mēnesi (februāri), piemērojot piedāvāto atlaidi. | Pretendenta finanšu piedāvājums (Iepirkuma nolikuma 3.pielikums).  |

**13. Piedāvājumu vērtēšana, izvēles kritērijs un lēmuma pieņemšana**

13.1. Piedāvājuma vērtēšana notiek secīgi šādos posmos:

13.1.1. Iepirkuma komisija vērtēs Pretendenta piedāvājuma noformējuma atbilstību Iepirkuma nolikuma prasībām. Ja Iepirkuma komisija vērtēšanas procesā konstatēs tādu piedāvājuma neatbilstību noformējuma prasībām, kura var ietekmēt turpmāko lēmumu pieņemšanu attiecībā uz Pretendentu, Pretendents no līdzdalības Iepirkumā tiks izslēgts;

13.1.2. Iepirkuma komisija vērtēs Pretendenta piedāvājuma atbilstību Iepirkuma 12.punktā noteiktajām prasībām;

13.1.3. Iepirkumu komisija vērtēs Pretendenta Tehniskā piedāvājuma atbilstību Iepirkuma nolikuma Tehniskās specifikācijas prasībām. Ja Iepirkuma komisija konstatēs pretendenta Tehniskā piedāvājuma neatbilstību Iepirkuma nolikuma prasībām, Pretendents no turpmākas dalības Iepirkumā tiks izslēgts.

13.1.4. Iepirkuma komisija pārbaudīs vai Pretendenta iesniegtais Finanšu piedāvājums atbilst Iepirkuma nolikuma 12.9.punkta prasībām, vai Finanšu piedāvājumā nav aritmētisku kļūdu. Aritmētisko kļūdu gadījumā Iepirkuma komisija labo Pretendenta piedāvājuma aritmētiskās kļūdas saskaņā ar Publisko iepirkuma likuma 41.panta devīto daļu. Par kļūdu labojumu un laboto piedāvājuma summu Iepirkuma komisija paziņo Pretendentam, un vērtējot Finanšu piedāvājumu, Iepirkuma komisija ņem vērā labojumus;

13.1.5. saimnieciski izdevīgākā piedāvājuma ar zemāko cenu izvēle.

13.2. Pretendenti, kuri ir izturējuši iepriekšējā posma vērtēšanu, piedalās nākamā posma vērtēšanā.

13.3. Ja Pasūtītājam radīsies šaubas, ka Pretendenta piedāvājums ir uzskatāms par nepamatoti lētu piedāvājumu, Pasūtītājs pirms piedāvājuma iespējamās noraidīšanas rakstveidā pieprasīs Pretendentam paskaidrojumus par piedāvāto līgumcenu un būtiskajiem piedāvājuma nosacījumiem, un, konsultējoties ar Pretendentu, izvērtēs visus tā sniegtos paskaidrojumus saskaņā ar Publisko iepirkumu likuma 53.pantā noteikto. Ja Pretendenta piedāvājums tiks atzīts par nepamatoti lētu piedāvājumu, Pretendents no turpmākas dalības Iepirkumā tiks izslēgts.

13.4. Ja Pretendentam, kuram būtu piešķiramas līguma slēgšanas tiesības, piedāvājumu iesniegšanas termiņa pēdējā dienā vai dienā, kad pieņemts lēmums par iespējamu līguma slēgšanas tiesību piešķiršanu, tiks konstatēts nodokļu parāds, tajā skaitā valsts sociālās apdrošināšanas obligāto iemaksu parāds, kas kopsummā pārsniedz EUR 150, iepirkuma komisija rīkosies atbilstoši Publisko iepirkumu likuma 9.panta desmitās daļas 2.punktā noteiktajam. Ja noteiktajā termiņā minētais apliecinājums netiks iesniegts, Pretendents no dalības iepirkumā tiks izslēgts. Lai pārbaudītu ārvalstīs reģistrētu Pretendentu un Pretendentu, kuru pastāvīgā dzīvesvieta ir ārvalstīs, kuriem būtu piešķiramas līguma slēgšanas tiesības, atbilstību Publisko iepirkumu likuma 9.panta astotajā daļā noteiktajām prasībām, iepirkuma komisija lūgs, lai Pretendents 10 (desmit) darbdienu laikā iesniedz attiecīgās ārvalsts kompetentās institūcijas izziņu, kas apliecina, attiecīgo nosacījumu neattiecināmību uz Pretendentu.

13.5. Iepirkuma komisija izslēdz Pretendentu no tālākās dalības Iepirkuma procedūrā jebkurā no vērtēšanas posmiem gadījumos, ja:

13.5.1. Pretendents neatbilst šajā Iepirkuma nolikumā norādītajiem atlases kritērijiem (Iepirkuma nolikuma 12.punkts);

13.5.2. norādījis nepatiesas ziņas;

13.5.3. nav sniedzis ziņas vai norādījis nepatiesas ziņas par atbilstību minētajiem kritērijiem (nav iesniedzis visus Iepirkuma nolikuma 12.punktā norādītos dokumentus vai prasīto informāciju);

13.5.4. nav norādījis visas izmaksas;

13.5.5. piedāvājums neatbilst Latvijas Republikā spēkā esošajos normatīvajos aktos un Iepirkuma nolikumā norādītajām prasībām;

13.5.6. Pretendenta piedāvājums ir ar nepamatoti zemu cenu.

**14. Piedāvājuma izvēles kritērijs:**

14.1. Iepirkuma komisija no Iepirkuma nolikuma un Tehniskās specifikācijas prasībām atbilstošajiem piedāvājumiem izvēlas saimnieciski izdevīgāko piedāvājumu, kura 2021.gada februāra mēneša degvielas viena litra cena, atņemot Pretendenta piedāvāto atlaidi, neieskaitot pievienotās vērtības nodokli, ir viszemākā.

14.2. Gadījumā, ja vairāki Pretendenti būs iesnieguši piedāvājumus ar vienādu cenu, Iepirkuma komisija līguma slēgšanas tiesības piešķirs tam Pretendentam, kurš piedāvājumā būs norādījis lielāko atlaidi degvielai.

14.3. Ja izraudzītais Pretendents atsakās slēgt Iepirkuma līgumu vai 10 (desmit) darbdienu laikā no lēmuma par iepirkuma rezultātu saņemšanas brīža nav parakstījis līgumu, vai būs izslēdzams no dalības Iepirkumā sakarā ar Publisko iepirkumu likuma 9.panta astotajā daļā minēto gadījumu esamību, Iepirkuma komisija ir tiesīga izvēlēties nākamo saimnieciski izdevīgāko piedāvājumu ar viszemāko kopējo cenu. Ja arī nākamais izraudzītais Pretendents atsakās slēgt iepirkuma līgumu, Iepirkuma komisija pieņem lēmumu izbeigt iepirkuma procedūru, neizvēloties nevienu piedāvājumu.

14.4. Par pieņemto lēmumu Iepirkuma komisija informēs pretendentus 3 (trīs) darbdienu laikā pēc lēmuma pieņemšanas.

**15. Lēmums par Iepirkuma izbeigšanu bez Iepirkuma līguma noslēgšanas vai pārtraukšanu**

15.1. Iepirkuma komisija var pieņemt lēmumu par Iepirkuma procedūras izbeigšanu bez rezultātiem Publisko iepirkumu likumā noteiktajos gadījumos.

15.2. Pasūtītājs var pieņemt lēmumu par Iepirkuma procedūras pārtraukšanu, ja tam ir objektīvs pamatojums.

**16. Iepirkuma komisijas tiesības:**

16.1. pārbaudīt nepieciešamo informāciju kompetentā institūcijā, oficiālās vai publiski pieejamās informācijas sistēmās vai citos publiski pieejamos avotos, ja tas nepieciešams pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai Pretendents izskaidro dokumentus un informāciju, kas iesniegti Iepirkuma komisijai, un uzrāda to oriģinālus;

16.2. izslēgt Pretendenta piedāvājumu no tālākas vērtēšanas gadījumā, ja pretendentu atlasē atklājas, ka Pretendents nav sniedzis nepieciešamās ziņas vai sniedzis nepatiesas ziņas;

16.3. noraidīt visus piedāvājumus, kas neatbilst Iepirkuma nolikuma prasībām;

16.4. labot aritmētiskās kļūdas Pretendenta finanšu piedāvājumā, informējot par to Pretendentu;

16.5. pieaicināt atzinumu sniegšanai neatkarīgus ekspertus ar padomdevēja tiesībām;

16.6. ja Pretendents atsakās slēgt Iepirkuma līgumu, izvēlēties slēgt Iepirkuma līgumu ar nākamo Pretendentu, kura piedāvājums ir saimnieciski izdevīgākais;

16.7. citas Iepirkuma komisijas tiesības saskaņā ar Publisko iepirkumu likumu, Iepirkuma nolikumu un Latvijas Republikā spēkā esošajiem normatīvajiem aktiem.

**17.  Pretendenta tiesības:**

17.1. pieprasīt Iepirkuma komisijai papildu informāciju par Iepirkumu, iesniedzot rakstisku pieprasījumu;

17.2. pirms piedāvājuma iesniegšanas termiņa beigām grozīt vai atsaukt iesniegto piedāvājumu;

17.3. citas Pretendenta tiesības saskaņā ar Publisko iepirkumu likumu, Iepirkuma nolikumu un Latvijas Republikā spēkā esošajiem normatīvajiem aktiem.

**18. Iepirkuma līguma slēgšana**

Pasūtītājs iepirkuma līgumu (Iepirkuma nolikuma 5.pielikums) ar iepirkuma uzvarētāju slēdz, pamatojoties uz Iepirkuma nolikumu pretendentiem, tā pielikumiem un iepirkuma uzvarētāja piedāvājumu.

Iepirkuma nolikumam ir šādi pielikumi:

1.pielikums – Tehniskā specifikācija;

2.pielikums – Pieteikums (forma);

3.pielikums – Finanšu piedāvājums (forma);

4.pielikums – Tehniskais piedāvājums (forma);

5 .pielikums – Līguma projekts.

**1.pielikums
Nr.POSSESSOR/2021/24**

**TEHNISKĀ SPECIFIKĀCIJA**

**„Degvielas un citu autotransporta ekspluatācijas preču un mazgāšanas pakalpojumu iegāde degvielas uzpildes stacijās SIA “Publisko aktīvu pārvaldītājs Possessor” vajadzībām”**

Iepirkuma identifikācijas Nr.POSSESSOR/2021/24

**Vispārīgās prasības:**

* 1. Visā iepirkuma līguma darbības laikā un visās Pretendenta degvielas uzpildes stacijās (turpmāk - DUS) Pasūtītājs iegādājas degvielu un autotransporta ekspluatācijas preces mazumtirdzniecībā un pēc nepieciešamības izmanto autotransporta mazgāšanas pakalpojumus ar pastāvīgu un nemainīgu atlaidi saskaņā ar finanšu piedāvājumu vienam degvielas litram no cenas, kas noteikta Pretendenta DUS, neatkarīgi no degvielas cenas tirgū.
	2. Pretendentam jānodrošina degvielas un autotransporta ekspluatācijas preču iegādes iespējas visās Pretendenta norādītajās DUS 24 (divdesmit četras) stundas diennaktī un autotransporta mazgāšanas pakalpojumus – laikā no plkst. 8.00 līdz plkst. 20.00.
	3. Norēķinu kārtība – bezskaidras naudas norēķins ar Pretendenta izsniegtu bezmaksas kredītkarti:

3.1. degvielas uzpildes un citu autotransporta ekspluatācijas preču un mazgāšanas pakalpojumu iegādes kredītkaršu bezmaksas izgatavošana, izmantošana un apkalpošana, ar identifikācijas kodu (PIN kodu);

3.2. kredītkaršu skaits tiks precizēts pie iepirkuma līguma noslēgšanas;

3.3. Pretendents nodrošina iespēju nepieciešamības gadījumā papildināt kredītkartes limitu 10 (desmit) kalendāro dienu laikā.

3.4. Pretendents nodrošina iespēju piekļūt kredītkaršu kredīta atlikumam vai nosūta informāciju par kredītkartes kredītlimita sasniegšanu.

4. Degvielas kvalitātei jāatbilst normatīvajos aktos izvirzītajām kvalitātes prasībām.

5. Pretendents nodrošina elektroniskās atskaites par degvielas un citu autotransporta ekspluatācijas preču un mazgāšanas pakalpojumu iegādes kredītkaršu izmantošanu iepriekšējā mēnesī iesniegšanu, kurā norādīta informācija par katras kartes norēķiniem, t.i. – degvielas, preču un pakalpojumu iegādes datums, laiks, vieta, iegādātās degvielas veids, degvielas viena litra cena, piemērotā atlaide, izmantojot degvielas iegādes kredītkarti.

|  |  |  |  |  |
| --- | --- | --- | --- | --- |
| Nr.p.k. | Preces un pakalpojumu nosaukums, raksturojums | Apjoms 1 | Norēķinu veids | Piezīmes |
| 1. | Benzīns ar oktānskaitli 95 | 12 000 litri | Pretendenta izsniegta kredītkarte, kura tiek izsniegta ne vēlāk kā 5 darba dienu laikā no līguma noslēgšanas dienas | Degvielas uzpilde Latvijas teritorijā visu diennakti  |
| 2.  | Autotransporta ekspluatācijas preču un mazgāšanas pakalpojumu iegāde | 1800.00 EUR | Pretendenta izsniegta kredītkarte, kura tiek izsniegta ne vēlāk kā 5 darba dienu laikā no līguma noslēgšanas dienas | Preču un pakalpojumu saņemšana Latvijas teritorijā  |

1 Norādītais degvielas daudzums ir uzskatāms par paredzamo nepieciešamo daudzumu. Pasūtītājs patur tiesības iepirkuma līguma izpildes laikā neizlietot norādīto degvielas daudzumu.

**2.pielikums
Nr.POSSESSOR/2021/24**

**PIETEIKUMA** **FORMA**

**“Degvielas un citu autotransporta ekspluatācijas preču un mazgāšanas pakalpojumu iegāde degvielas uzpildes stacijās SIA “Publisko aktīvu pārvaldītājs Possessor” vajadzībām”**

Iepirkuma identifikācijas Nr.POSSESSOR/2021/24

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti****(juridiskā adrese, vienotais reģistrācijas numurs, bankas rekvizīti)** |
|  |  |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālrunis** |  |
| **E-pasta adrese** |  |

Ar šī pieteikuma iesniegšanu pretendents (*Pretendenta nosaukums*):

1. piesakās dalībai iepirkumā “Degvielas un citu autotransporta ekspluatācijas preču un mazgāšanas pakalpojumu iegāde degvielas uzpildes stacijās SIA “Publisko aktīvu pārvaldītājs Possessor” vajadzībām” (POSSESSOR/2021/24) un piedāvā nodrošināt degvielas un citu autotransporta ekspluatācijas preču un mazgāšanas pakalpojumu iegādi SIA “Publisko aktīvu pārvaldītājs Possessor” vajadzībām saskaņā ar spēkā esošajiem normatīvajiem aktiem, šī Iepirkuma un Tehniskajā specifikācijā noteiktajām prasībām.

2.  apliecina, ka:

2.1. uz (*Pretendenta nosaukums*) un personām, uz kuru iespējām tas balstās, neattiecas Publisko iepirkumu likuma 9.panta astotajā daļā minētie gadījumi, t.sk.:

2.1.1. nav pasludināts maksātnespējas process, nav apturēta vai pārtraukta saimnieciskā darbība, nav uzsākta tiesvedība par bankrotu un līdz līguma izpildes paredzamajam beigu termiņam netiks likvidēts;

2.1.2. Latvijā un/vai valstī, kurā (*Pretendenta nosaukums*) reģistrēts, nav nodokļu parādu, tajā skaitā valsts sociālās apdrošināšanas iemaksu parādu, kas kopsummā katrā valstī pārsniedz 150 *euro*.

2.2. piedāvājums ir izstrādāts neatkarīgi un nekādā veidā neesam ieinteresēti nevienā citā piedāvājumā, kas iesniegts šajā iepirkumu procedūrā;

2.3. nav tādu apstākļu, kuri liegtu mums piedalīties iepirkuma procedūrā un pildīt Iepirkuma nolikumā pretendentiem un Tehniskajā specifikācijā noteiktās prasības;

2.4. ja piedāvājums tiks pieņemts, mēs apņemamies nodrošināt Iepirkuma nolikumā pretendentiem Tehniskajā specifikācijā noteiktās prasības un slēgt iepirkuma līgumu.

2.5. piedāvājums ir spēkā līdz iepirkuma līguma noslēgšanas dienai.

2.6. piekrītam personas datu apstrādei Iepirkuma veikšanai un Iepirkuma dokumentu glabāšanai;

2.7. degvielas realizācija tiks uzsākta **nekavējoties** pēc līguma parakstīšanas.

2.8. kredītkartes norēķiniem tiks izsniegtas (*norāda skaitu*) darbdienu laikā.

2.9. Pretendenta DUS adrese, kurā tiek nodrošināti degvielas, autotransporta ekspluatācijas preču tirdzniecības un mazgāšanas pakalpojumi, ne vairāk kā 5 km rādiusā no SIA “Publisko aktīvu pārvaldītājs Possessor” ēkas Rīgā, K.Valdemāra ielā 31: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2.10. visas iesniegtās ziņas ir patiesas.

**4. Informējam, ka mūsu uzņēmums atbilst mazā / vidējā *(nevajadzīgo svītrot)* uzņēmuma statusam.**

**5. Informējam, ka iepirkuma līgumu parakstīsim elektroniskā formā/papīra formā *(nevajadzīgo svītrot)*.**

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds,**  |  |
| **Amats** |  |
| **Paraksts** |  |
| **Datums** |  |

**3.pielikums
Nr. POSSESSOR/2021/24**

**FINANŠU PIEDĀVĀJUMA FORMA**

**“Degvielas un citu autotransporta ekspluatācijas preču un mazgāšanas pakalpojumu iegāde degvielas uzpildes stacijās SIA “Publisko aktīvu pārvaldītājs Possessor” vajadzībām”**

Iepirkuma identifikācijas Nr.POSSESSOR/2021/24

|  |  |  |  |  |  |
| --- | --- | --- | --- | --- | --- |
| Degvielas veids | Nosacīti vidējā degvielas viena litra cena EUR (bez PVN)\* | Atlaide, EUR no viena litra nosacītās degvielas cenas\*\* | Nosacītā vidējā degvielas viena litra cena EUR (bez PVN) ar atlaidi | Apjoms, litros | Nosacītā vidējā degvielas cena ar atlaidi par kopējo paredzamo iepirkuma apjomu EUR (bez PVN) |
| Benzīns ar oktānskaitli 95 |  |  |  | 12 000  |  |
| PVN |  |
| Kopā ar PVN |  |

\*Pretendents norāda tehniskās specifikācijas prasībām atbilstošas degvielas vidējo mazumtirdzniecības cenu (bez atlaides), par kuru tā tika realizēta Pretendenta piedāvātajās DUS 2021.gada februārī.

\*\*Piedāvātā atlaide (EUR no mazumtirdzniecības cenas) degvielas iegādei tiek piemērota visām Pretendenta tehniskajā piedāvājumā norādītajām DUS Latvijas Republikas teritorijā un ir spēkā visā iepirkuma līguma darbības laikā neatkarīgi no degvielas iegādes apjoma un regularitātes.

Visām piedāvājumā ietvertajām cenām ir jābūt norādītām *euro* (EUR) ar trim decimālajām zīmēm aiz komata un ir jāaptver visi tām piemērojamie nodokļi, nodevas, nepieciešamo atļauju saņemšanu no trešajām personām un citas ar līguma savlaicīgu un kvalitatīvu izpildi saistītās izmaksas, izņemot pievienotās vērtības nodokli.

Cena par vienu litru tiks vērtēta, ņemot vērā piedāvāto atlaidi. Degvielas vidējā cena finanšu piedāvājumā kalpo tikai kā piedāvājuma izvēles kritērijs, lai nodrošinātu pilnīgi vienādus nosacījumus visiem pretendentiem. Pēc iepirkuma līguma noslēgšanas Pasūtītājs no uzvarējušā Pretendenta pirks degvielu par mazumtirdzniecības cenu, kas attiecīgajā dienā ir spēkā DUS, piemērojot Pretendenta piedāvājumā norādīto patstāvīgo atlaidi.

Aizpildot finanšu piedāvājumu, ir ievērotas visas Tehniskajā specifikācijā, Iepirkuma nolikumā pretendentiem un līguma projektā noteiktās prasības.

Piedāvātās atlaides tiks izmantotas visu līguma darbības periodu.

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds,**  |  |
| **Amats** |  |
| **Paraksts** |  |
| **Datums** |  |

**4.pielikums**

**Nr.POSSESSOR/2021/24**

**TEHNISKAIS PIEDĀVĀJUMS**

**“Degvielas un citu autotransporta ekspluatācijas preču un mazgāšanas pakalpojumu iegāde degvielas uzpildes stacijās SIA “Publisko aktīvu pārvaldītājs Possessor” vajadzībām”**

Iepirkuma identifikācijas Nr.POSSESSOR/2021/24

Degvielas un citu autotransporta ekspluatācijas preču un mazgāšanas pakalpojumu iegāde degvielas uzpildes stacijās SIA “Publisko aktīvu pārvaldītājs Possessor” vajadzībām saskaņā ar Tehnisko specifikāciju (Iepirkuma nolikuma 1.pielikums).

|  |  |  |
| --- | --- | --- |
| **N.p.k.** | **Tehniskās prasības** | **Pretendenta apliecinājums par tehnisko prasību izpildi**  |
| 1. | Visā iepirkuma līguma darbības laikā un visās Pretendenta degvielas uzpildes stacijās (turpmāk - DUS) Pasūtītājs iegādājas degvielu un autotransporta ekspluatācijas preces mazumtirdzniecībā un pēc nepieciešamības izmanto autotransporta mazgāšanas pakalpojumus ar pastāvīgu un nemainīgu atlaidi saskaņā ar finanšu piedāvājumu vienam degvielas litram no cenas, kas noteikta Pretendenta DUS, neatkarīgi no degvielas cenas tirgū. |  |
| 2. | Pretendentam jānodrošina degvielas un autotransporta ekspluatācijas preču iegādes iespējas visās Pretendenta norādītajās DUS 24 (divdesmit četras) stundas diennaktī un autotransporta mazgāšanas pakalpojumus – laikā no plkst. 8.00 līdz plkst. 20.00. |  |
| 3. | Norēķinu kārtība – bezskaidras naudas norēķins ar Pretendenta izsniegtu bezmaksas kredītkarti:3.1. degvielas uzpildes un citu autotransporta ekspluatācijas preču un mazgāšanas pakalpojumu iegādes kredītkaršu bezmaksas izgatavošana, izmantošana un apkalpošana, ar identifikācijas kodu (PIN kodu);3.2. kredītkaršu skaits tiks precizēts pie iepirkuma līguma noslēgšanas;3.3. Pretendents nodrošina iespēju nepieciešamības gadījumā papildināt kredītkartes limitu 10 (desmit) kalendāro dienu laikā.3.4. Pretendents nodrošina iespēju piekļūt kredītkaršu kredīta atlikumam vai nosūta informāciju par kredītkartes kredītlimita sasniegšanu. |  |
| 4. | Degvielas kvalitātei jāatbilst normatīvajos aktos izvirzītajām kvalitātes prasībām. |  |
| 5. | Pretendents nodrošina elektroniskās atskaites par degvielas un citu autotransporta ekspluatācijas preču un mazgāšanas pakalpojumu iegādes kredītkaršu izmantošanu iepriekšējā mēnesī iesniegšanu, kurā norādīta informācija par katras kartes norēķiniem, t.i. – degvielas, preču un pakalpojumu iegādes datums, laiks, vieta, iegādātās degvielas veids, degvielas viena litra cena, piemērotā atlaide, izmantojot degvielas iegādes kredītkarti. |  |
| 6. | Paredzamais benzīna ar oktānskaitli 95 daudzums 12 000 l līguma darbības laikā ir uzskatāms par paredzamo nepieciešamo daudzumu un Pasūtītājam ir tiesības iepirkuma līguma izpildes laikā neizlietot norādīto degvielas daudzumu. |  |

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds**  |  |
| **Amats** |  |
| **Paraksts** |  |
| **Datums** |  |

**5.pielikums
Nr.POSSESSOR/2021/24**

**IEPIRKUMA LĪGUMS NR.POSSESSOR/2021/24 (PROJEKTS)**

**par degvielas un citu autotransporta ekspluatācijas preču un mazgāšanas pakalpojumu iegādi degvielas uzpildes stacijās SIA “Publisko aktīvu pārvaldītājs Possessor” vajadzībām**

Rīgā, Pušu pievienotais pēdējā laika zīmoga pievienošanas datums

 **SIA “Publisko aktīvu pārvaldītājs Possessor”**, vienotais reģistrācijas Nr.40003192154, juridiskā adrese: Rīga, K.Valdemāra iela 31, kuru saskaņā ar 2020.gada 12.novembra valdes lēmumu Nr.134/1140 pārstāv izpilddirektors Vladimirs Loginovs (turpmāk - Pircējs), no vienas puses, un

 **\_\_\_\_\_\_\_\_\_\_\_\_\_\_\_\_\_\_\_\_\_\_\_**, vienotais reģistrācijas Nr.\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_, kuru saskaņā ar statūtiem pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Pārdevējs), no otras puses,

turpmāk abas kopā sauktas „Puses”, saskaņā ar Publisko iepirkumu likumu un pamatojoties uziepirkuma „Degvielas un citu autotransporta ekspluatācijas preču un mazgāšanas pakalpojumu iegāde degvielas uzpildes stacijās SIA “Publisko aktīvu pārvaldītājs Possessor” vajadzībām” (POSSESSOR/2021/24) rezultātiem, Tehnisko specifikāciju un Pārdevējaiesniegto piedāvājumu, noslēdz šādu līgumu (turpmāk – Līgums):

**1. Līguma priekšmets**

1.1. Pārdevējs pārdod, bet Pircējs pērk (*Pretendenta nosaukums*) degvielas uzpildes stacijās Latvijas Republikas teritorijā (turpmāk – DUS), izmantojot Pārdevēja izsniegtas derīgas kredītkartes (turpmāk – Karte), degvielu un autotransporta ekspluatācijas preces un mazgāšanas pakalpojumus (turpmāk – Prece) saskaņā ar Tehnisko specifikāciju (1.pielikums) un Pārdevēja iesniegto finanšu piedāvājumu (2.pielikums). Līguma pielikumi ir Līguma neatņemamas sastāvdaļas.

1.2. Paredzamo Preču apjomu veido:

1.2.1. benzīna ar oktānskaitli 95 iegāde – 12 000 litri;

1.2.2. autotransporta ekspluatācijas preču un mazgāšanas pakalpojumu iegāde – 1800 EUR apmērā.

1.3. Pircējam saskaņā ar Tehnisko specifikāciju (1.pielikums) ir tiesības pēc nepieciešamības iegādāties Preci vajadzīgajā apjomā, neizmantojot visu plānoto apjomu.

1.4. Pārdevējs nodrošina degvielas un autotransporta ekspluatācijas preču iegādes iespējas visās Pārdevēja DUS 24 stundas diennaktī un autotransporta mazgāšanas pakalpojumus – laikā no plkst. 8.00 līdz plkst. 20.00.

1.5. Karte ir kredītkarte bezskaidras naudas norēķiniem par Preci Pārdevēja DUS (turpmāk – Karte), kuras kontā (turpmāk – Konts), atrodas Pircējam piešķirts kredīts, kas ir pietiekams Pircēja izvēlēto Preču iegādei.

1.6. Pārdevējs nodrošina iespēju nepieciešamības gadījumā papildināt Kartes limitu 10 (desmit) kalendāro dienu laikā.

1.7. Puses vienojas, ka Pārdevējs piešķir Pircējam pastāvīgu atlaidi degvielas litram: **EUR \_\_\_\_\_\_\_\_\_\_\_**, neieskaitot pievienotās vērtības nodokli Pievienotās vērtības nodokļa likumā noteiktajā apmērā.

**2. Pušu tiesības un pienākumi**

2.1. Pircējs, pasūtot Pārdevējam papildus Kartes, apņemas aizpildīt Kartes pieteikuma veidlapas, norādot Karšu izgatavošanai un turpmākai lietošanai nepieciešamo informāciju.

2.2. Pamatojoties uz Pircēja aizpildīto Kartes pieteikuma veidlapu, Pārdevējs apņemas izgatavot un izsniegt Pircējam tā pasūtītās Kartes 5 (piecu) kalendāro dienu laikā no Līguma noslēgšanas dienas.

2.3. Pircējs apņemas ievērot Pārdevēja norādījumus, kas attiecas uz Karšu izmantošanu.

2.4. Pārdevējs piešķir Pircējam kredītu, kāds ir norādīts Kartes pieteikumā.

2.5. Pircējs var iegādāties jebkuru šim iepirkumam atbilstošo preci jebkurā Pārdevēja DUS, saskaņā ar noteikto Kartes kategoriju.

2.6. Pircējs var nodot Kartes lietot trešajām personām un ir materiāli atbildīgs par trešo personu veiktajiem pirkumiem visu Līguma darbības laiku. Jebkura persona, kuras rīcībā ir Pircējam izsniegtā Karte, ir uzskatāma par Pircēja pilnvaroto personu rīkoties ar šo Karti Pircēja vārdā, izņemot gadījumu, ja Pircējs pirms tam saskaņā ar Līguma 5.punktu ir brīdinājis, ka Karte tiek lietota prettiesiski.

2.7. Pārdevējs, izgatavojot Pircējam Kartes, atver Karšu kontu. Šīm Kartēm piesaistīti PIN (personu identifikācijas numuri) kodi, kas garantē Kartes aizsardzību. PIN kods ir konfidenciāla informācija, kuru Pārdevējs ir tiesīgs izpaust tikai Kartes lietotājam. Pēc DUS darbinieka pieprasījuma, norēķinoties ar Karti, ir jāuzrāda personu apliecinošs dokuments.

2.8. Pārdevējs līdz katra mēneša 5.datumam iesniedz Pircējam ikmēneša Karšu konta pārskatu par iepriekšējā mēneša naudas līdzekļu kustību un rēķinu, nosūtot uz e-pastu: info@possessor.gov.lv. Gadījumā, ja Pircējs līdz mēneša 10.datumam nav saņēmis rēķinu un Konta pārskatu, tam ir jāinformē Pārdevējs.

2.9. Pircējs 10 (desmit) darbdienu laikā pēc rēķina par iepriekšējo mēnesi saņemšanas dienas veic apmaksu par iepriekšējā mēnesī ar Kartēm iztērētajiem naudas līdzekļiem.

2.10. Pircējs maksā Pārdevējam līgumsodu 0,1% (nulle komats viena) procenta apmērā no nesamaksātās summas par katru nokavēto maksājuma dienu, bet ne vairāk kā 10% (desmit procentus) no kopējās attiecīgā mēneša līgumcenas.

**3. Preču kvalitāte**

3.1. Precei, kas tiek pārdota saskaņā ar Līguma noteikumiem, jāatbilst Latvijas Republikas normatīvajos aktos noteiktajām prasībām un Latvijas Republikas standartiem.

3.2. Pārdevējs apliecina, ka visai piedāvātajai Precei kvalitāte ir apstiprināta ar normatīvajos aktos noteiktajā kārtībā akreditētas atbilstības novērtēšanas institūcijas izsniegtu atbilstības sertifikātu un garantē pārdotās Preces atbilstību valstī noteiktajām kvalitātes prasībām, arī gadījumos, kad šādas prasības tiek mainītas.

3.3. Gadījumā, ja Pircējam radušies tieši materiāli zaudējumi sakarā ar kvalitātei neatbilstošas šai Līgumā paredzētās Preces iegādi, kas nopirkta Pārdevēja DUS, Pārdevējs maksā Pircējam pilnu materiālo zaudējumu summu.

3.4. Ja Pārdevējs pārdevis Pircējam nekvalitatīvu vai Līguma noteikumiem neatbilstošu Preci, Pārdevējs maksā Pircējam līgumsodu 50.00 EUR (piecdesmit *euro* un 00 centi) apmērā par katru šādu gadījumu un atlīdzina visus Pircējam radušos zaudējumus, 10 (desmit) darbdienu laikā pēc Pasūtītāja rakstveida pretenzijas saņemšanas dienas.

3.5. Pretenzijas par degvielas kvalitāti Pircējs var iesniegt Pārdevējam rakstveidā saskaņā ar Latvijas Republikas normatīvajos aktos noteikto.

**4. Pušu atbildība**

4.1. Puses ir materiāli atbildīgas par Līguma saistību neizpildi vai nepienācīgu izpildi.

4.2. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šis puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

4.3. Puse, kura pārkāpusi Līguma noteikumus un nodarījusi zaudējumus otrai Pusei, atlīdzina tos Latvijas Republikas normatīvajos aktos noteiktajā kārtībā.

5. Kartes pazaudēšana

5.1. Ja Karte tiek nozaudēta, nozagta vai sabojāta, Pircējam nekavējoties par šo faktu ir jāziņo Pārdevējam pa tālruni \_\_\_\_\_\_\_\_\_\_\_\_ un jānosūta rakstisks paziņojums par Kartes slēgšanu. Pēc atbilstoša paziņojuma saņemšanas Karte tiek anulēta, un Pārdevējs uzņemas pilnu atbildību par visiem turpmākajiem darījumiem, kas veikti ar anulēto Karti. Paziņojuma nesavlaicīgas sniegšanas vai nesniegšanas gadījumā Pircējs sedz visus maksājumus, kas veikti ar viņam izsniegto Karti.

5.2. Pārdevējs izsniedz Pircējam jaunu Karti 5 (piecu) kalendāro dienu laikā pēc paziņojuma saņemšanas.

6. Pretenzijas un to izskatīšanas kārtība

6.1. Pretenzijas par varbūtējām kļūdām Konta pārskatā Pārdevējs pieņem rakstveidā 60 (sešdesmit) kalendāro dienu laikā no dienas, kad Pircējs ir saņēmis atskaiti.

6.2. Pamatojoties uz Pircēja iesniegumu Pārdevējs 10 (desmit) kalendāro dienu laikā veic pārbaudi, kuras rezultātā iesniedz izvērstu Konta pārskata izrakstu.

6.3. Visus jautājumus un strīdus, kas rodas starp Pusēm šī Līguma izpildes laikā, Puses risina sarunu ceļā, rakstveidā piesakot pretenzijas un prasījumus, bet, ja nav iespējams vienošanos panākt – jebkurš strīds, nesaskaņa vai prasība, kas izriet no noslēgtā Līguma, tiks izšķirts vispārējās jurisdikcijas tiesā.

7. Līguma darbības laiks

7.1. Līgums stājas spēkā ar **2021.gada 24.aprīli un ir spēkā 3 (trīs) gadus** vai līdz kopējās līgumcenas **41 999.99** **EUR** (četrdesmit viens tūkstotis deviņi simti deviņdesmit deviņi *euro* un 99 centi), neieskaitot pievienotās vērtības nodokli, sasniegšanai, atkarībā no tā, kurš no nosacījumiem iestāsies pirmais.

7.2. Kartes derīguma termiņš ir vienāds ar Līguma darbības termiņu.

7.3. Pircējs var izbeigt Līgumu, brīdinot Pārdevēju 30 (trīsdesmit) kalendārās dienas iepriekš. Pircējam Līguma izbeigšanas dienā ir jānodod kartes Pārdevējam.

8. Nepārvarama vara

8.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies nepārvaramas varas un ārkārtēju apstākļu rezultātā, ko Puses nevarēja paredzēt un novērst racionāliem līdzekļiem. Šeit pieskaitāmi dabas katastrofas, ugunsgrēks, plūdi, zibens, elektropadeves bojājumi, blokāde, karš, jebkuras militāras akcijas, valsts pārvaldes institūciju rīkojumi, lēmumi vai aizliegumi un citi ārkārtēji apstākļi, kā arī pārējie Pušu kontrolei nepakļautie apstākļi.

8.2. Puse, kura nevar pilnīgi vai daļēji izpildīt savas saistības nepārvaramas varas dēļ, 5 (piecu) darbdienu laikā rakstveidā informē otro Pusi par minēto apstākļu rašanos. Puses, savstarpēji vienojoties, pieņem lēmumu par turpmāko rīcību.

**9. Citi nosacījumi**

9.1. Pircēja pilnvarotais pārstāvis Līguma izpildes laikā - Administratīvā departamenta saimniecības pārzinis Andris Timma (tālr.29468638, e-pasts info@possessor.gov.lv).

9.2. Pārdevēja pilnvarotais pārstāvis Līguma izpildes laikā – \_\_\_\_\_\_\_\_\_\_\_\_\_\_\_\_\_\_\_\_\_\_\_.

9.3. Visi Līguma grozījumi un papildinājumi ir spēkā tad, ja tie noformēti rakstveidā un Puses tos ir parakstījušas.

9.4. Līgums parakstīts ar drošu elektronisko parakstu un satur laika zīmogu.

**10. Pušu rekvizīti un paraksti**

|  |  |
| --- | --- |
| **Pircējs:**  | **Pārdevējs:** |
| **SIA “Publisko aktīvu pārvaldītājs Possessor”**K.Valdemāra iela 31, Rīga, LV – 1887Reģ.Nr.40003192154Konts: Nr.LV17HABA0551032309150Banka: AS „Swedbank”  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Izpilddirektors V.Loginovs | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Līgums parakstīts ar drošu elektronisko parakstu un satur laika zīmogu.

1. Informāciju par to, kā ieinteresētais piegādātājs var reģistrēties par Iepirkuma nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)